Ægteparret på henholdsvis 47 og 54 år blev i dag idømt 11 års fængsel. Det afgjorde retten i Hjørring i fredag eftermiddag. Parret blev dømt for at have opbevaret 26,7 kilo amfetamin med henblik på videresalg. Kvindens søster blev idømt tre års fængsel for medvirken. Ægteparret ankede begge dommen til frifindelse, mens søsteren overvejer, om hun vil anke dommen. Sagen opstod, da den 55-årige kvinde fik ransaget sit hjem, på grund af mistanke om tyveri fra arbejdspladsen. Men politiet fik sig lidt af en overraskelse, da de undersøgte hjemmet. De fandt knap 27 kilo amfetamin i en fryser. Politiet byttede herefter amfetaminen ud med kosttilskuddet kreatin, og overvågede derefter huset. To dage efter kom den 47-årige kvinde til huset for at tømme fryseren. Kvinden og hendes mand blev derefter anholdt, med det, de troede var amfetaminen, liggende i bilen. Man anslår at mængden og kvaliteten af netop den amfetamin, kunne have indbragt mellem 15,4 og 38,5 millioner kroner.
I dag faldt der dom i narkosagen fra Sæsing i Hjørring. En sag der betragtes som en af de største narkosager i nyere tid.